open-index/open-wikipedia-markdown huggingface dataset:
Բժիշկ Արիետան բուժում է Գոյային (նկար)

**«Բժիշկ Արիետան բուժում է Գոյային»** (), իսպանացի գեղանկարիչ, դիմանկարիչ, Իսպանիայի պալատական գեղանկարիչ Ֆրանցիսկո Գոյայի նկարներից։ Կտավը հեղինակը վրձնել է 1820 թվականին։ Յուղաներկով կտավի չափերն են՝ 117 × 79 սմ։ Այսօր «Բժիշկ Արիետան բուժում է Գոյային» ստեղծագործությունը պահպանվում և ցուցադրվում է Մինեապոլիսի արվեստի ինստիտուտում։
Նկարում հեղինակը պատկերել է ինքն իրեն։

## Սյուժե
1819 թվականի վերջին Ֆրանցիսկո Գոյան ծանր հիվանդանում է։ Նկարչի հիվանդության և դրա բուժման մասին տեղեկություններ չեն պահպանվել։ Ապաքինվելուց հետո Գոյան ստեղծում է ինքնանկարը Էուժենիո Արիետայի հետ։ Նկարի ստորին հատվածում հեղինակը ընկերոջը ուղերձ է հղել.

Նկարում կտրուկ զգացվում է բժշկի առողջ տեսքն ու Գոյայի գրեթե հոգեվարքի մեջ գտնող վիճակը։

## Նկարիճակատագիր
«Բժիշկ Արիետան բուժում է Գոյային» ստեղծագործությունը Գոյայի նվերն էր Էուժենիո Արիետային։ Չեն պահպանվել ոչ մի հիշատակություններ, թե բժշկի մոտ որքան է մնացել այս կտավը։

1820 թվականին Արիետան ուղևորվում է Աֆրիկա և, ըստ էության, ստեղծագործությունը մնացել է Իսպանիայում։ 1860 թվականին նկարը ցուցադրվել է մայրաքաղաք Մադրիդում՝ Մարտինեսի անհատական հավաքածուի կազմում։ Հետագայում այս ստեղծագործությունը եղել է փարիզյան զանազան հավաքածուներում։

Այսօր «Բժիշկ Արիետան բուժում է Գոյային» ստեղծագործությունը պահպանվում և ցուցադրվում է Մինեապոլիսի արվեստի ինստիտուտում։

## Ծանոթագրություններ

## Գրականություն
* BOZAL, Valeriano, *Francisco Goya, vida y obra*, (2 vols.) Madrid, Tf. Editores, 2005. Vol. II, págs. 243—247 ISBN 84-96209-39-3.
* GLENDINNING, Nigel, *Francisco de Goya*, Madrid, Cuadernos de Historia 16 (col. «El arte y sus creadores», nº 30), 1993.
* HAGEN, Rose-Marie y HAGEN, Rainer, *Francisco de Goya*, Colonia, Taschen, 2003. ISBN 3-8228-2296-5.

## Արտաքին հղումներ

* Fiche sur le site du musée Minneapolis Institute of Arts. 
* Fiche sur InfoGoya . 
* Analyse des maladies de Goya sur *medicinaybellasartes.blogspot.fr* 
* http://www.ncbi.nlm.nih.gov/pmc/articles/PMC535989/#ref1

Կատեգորիա:1820 նկարներ
Կատեգորիա:Ֆրանցիսկո Գոյայի նկարներ
Կատեգորիա:Իսպանիայի արվեստ
Դելիբաբա (այլ կիրառումներ)

**Դելիբաբա**, կարող է վերաբերել՝
* Դելիբաբա - գյուղ Արևմտյան Հայաստանում, Էրզրումի վիլայեթի Էրզրումի գավառում
* Դելիբաբա - գետակ Արաքսի ավազանում, վերջինիս աջակողմյան վտակը
* Դելիբաբա - լեռնանցք Հայկական լեռնաշխարհում՝ Հայկական Պար լեռնաշղթայում
Ժակո Վան Դորմալ

**Ժակո Վան Դորմալ** (, ), բելգիացի կինոռեժիսոր և սցենարիստ։ Հայտնի է հատկապես նրա Պարոն ոչ ոք ֆիլմը։

## Կենսագրություն

Սովորել է Բրյուսելի Թատրոնի և կինոյի ուսումնարանում։ Այդ ընթացքում նրա նկարահանած կարճամետրաժ *Maedeli la brèche* (1981 թ․) ֆիլմը արժանացել է ուսանողական Օսկար մրցանակի։ Առաջին լիամետրաժ ֆիլմը՝ «Հերոս Տոտոն» (*Toto le héros*,  1991 թ․) Կաննի կինոփառատոնում ստացել է Ոսկե տեսախցիկ մրցանակը։ Ֆիլմի գլխավոր հերոսը, ով ինքն իրեն Տոտո է անվանում, վերհիշում է իր կյանքի իրական ու մտացածին պատմությունները։ Նա համարում է, որ ապրել է ոչ իր ճակատագրով, այլ ուրիշի, քանի որ որպես ծծկեր երեխա նրան փոխել են ոմն Ալֆրեդ Կանտի, ով դրանով տիրացել է իր կյանքին։

### Պարոն ոչ ոքը

Վան Դորմալին առավել միջազգային ճանաչում է բերել նրա երրորդ լիամետրաժ և առաջին անգլալեզու ֆիլմը՝ Պարոն ոչ ոքը։ Վան Դորմալը ֆիլմի սցենարը գրել է մոտավորապես 6 տարվա ընթացքում, իսկ նկարահանումը տևել է ևս 4 տարի։ Ֆիլմի բյուջեն 37 միլիոն ԱՄՆ դոլար էր։ Նկարահանումները արվել են Կանադայում, Բելգիայում և Գերմանիայում։

Այս գիտաֆանտաստիկ ֆիլմը 2092 թվականին մոլորակի վերջին մահկանացուի մասին է, ով վերհիշում է իր կյանքը՝ փոխկապակցված, բայց իրարամերժ պատմություններով։ Այդ հակասական պատմությունների միջով երիտասարդ Նեմոն փնտրում է իր մանկության սիրուն՝ Աննային։ Ֆիլմը կյանքի դժվար ընտրությունների և ճակատրագրական պատահականությունների մասին է և նրա առանցքային միտքն այն է, որ ցանկացած ուղում հայտնվելիս կյանքը նույնքան իմաստալից է։

## Ֆիլմագրություն
* *Maedeli la brèche* (1980) (կարճամետրաժ)
* *Stade 81* (1981) (կարճամետրաժ)
* *L'Imitateur* (1982) (կարճամետրաժ)
* *Sortie de secours* (1983) (կարճամետրաժ)
* *È pericoloso sporgersi* (1984) (կարճամետրաժ)
* *De Boot* (1985) (կարճամետրաժ)
* *Toto le héros* (1991)
* *Lumière et compagnie* (1995)
* *Le Huitième Jour* (1996)
* Պարոն ոչ ոք (2009)
* *Le Tout Nouveau Testament* (2015)
## Ծանոթագրություններ

## Արտաքին հղում
* Ժակո Վան Դորմալը IMDb կայքում

Կատեգորիա:Բելգիացի ռեժիսորներ
Կատեգորիա:Եվրոպական ակադեմիայի անդամներ
Կատեգորիա:Թատերական ռեժիսորներ
Կատեգորիա:Բելգիացի դրամատուրգներ
Կատեգորիա:«Սեզար» մրցանակի դափնեկիրներ
Գործ (ամսագիր, Բաքու)

**«Գործ»**, գրական, գիտական, հասարակական, քաղաքական ամսագիր։ Տպագրվել է 1917 թվականին, Բաքվում։

## Պատմություն
«Գործ» ամսագիրը հրատարակվել է Բաքվում 1917 թվականին։ Շարվածքը 26X18 սմ։ Խմբագիրը՝ Կոստանդին Կրասիլնիկյան։ Հրատարակիչը՝ Սարգիս Տեր-Ղազարյան։ Հանդեսի բոլոր համարներն ունեն Ա և Բ մասեր՝ առանձին էջակալությամբ։ Վերնագիրը, ենթավերնագրերը և հրատարակչական տվյալները՝ հայերեն և ռուսերեն։ Ունենալով գրական, մշակութային ուղղվածությունՙ ամսագիրն արտացոլել է իր ժամանակի առաջադեմ հայացքները, գրական ուղղությունները, մշակութային իրադարձությունները և հասարակական խնդիրերը։ Ամսագրում հանդես են եկել ժամանակի ակնառու գրական գործիչները, արվեստագետները, հրապարակախոսները։

## Խմբագիր
Կոնստանտին Կրասիլնիկյան

## Հեղինակներ
* Եսայան Զապել
* Թումանյան Հովհաննես
* Տերյան Վահան
* Մանանդյան Հակոբ
* Դավիթ Անանուն
* Չիլինգարյան Արտաշես
* Բոդլեր Շառլ
* Վրթանես Փափազյան
* Զորյան Ստեփան
* Սոֆոկլես

## Թարգմանիչներ
* Տիգրան Հովհաննիսյան

## «Գործ» հանդեսի մատենագիտություն
«Գործ» հանդեսի մատենագիտությունը հրատարակվել է 2006 թվականին (կազմող՝ Կարապետ Քացախյան, խմբագիր՝ Ա. Ալեքսանյան, սրբագրիչ՝ Հայկանուշ Ղազարյան)։ Մատենագիտության կառուցվածքը.

Հանդեսում տեղ գտած նյութերի վերնագրեր

* Գեղարվեստական արձակ
* Չափածո
* Հոդվածներ և նամակներ
* Գրախոսություններ
* Մատենագիտական ցանկեր, նոր գրքեր
* Մահախոսականներ
* Խմբագրության կողմից
* Նվիրատվություններ

Օժանդակ ցանկեր

* Անձնանունների
* Տեղեկատունների

## Ծանոթագրություններ

Կատեգորիա:Հայկական գիտական պարբերականներ
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական քաղաքական պարբերականներ
Կատեգորիա:Ռուսական կայսրության հայկական ամսագրեր
Ֆեդերիկո Մոչիա

**Ֆեդերիկո Մոչիա** (, ), իտալացի գրող, սցենարիստ և ռեժիսոր։

## Կարիերա
Նրա առաջին «Երեք մետր երկնքի մակարդակից վերև» (Tre metri sopra il cielo) վեպը 2004 թվականին դարձավ գրական սենսացիա և վաճառվեց ավելի քան մեկ միլիոն օրինակ գիրք։ Մոչիան արժանացավ իտալական Torre di Castruccio մրցանակի և Insula Romana մրցանակին «Երիտասարդները և մեծահասակները» նոմինացիայում։

## Հրապարակումներ
* «Երեք մետր երկնքի մակարդակից վերև» («Tre metri sopra il cielo»/ 2004)
* «Ես ցանկանում եմ քեզ» («Ho voglia di te»/ 2006)
* «Զգացմունքներ ու երազանքներ»(« 3MSC. Emozioni ե Sogno »/ 2007 թ.)
* «Ներիր սիրո համար» («Scusa ma ti chiamo amore»/ 2007)
* «Հուսահատ որոնել Նիկիյին» («Cercarsi Niki disperatamente»/ 2007)
* «Զբոսանք» («La paseggiata»/ 2007)
* «Մի երազանքի օրագիր» («Diario di un sogno»/ 2008)
* «Այն մարդը ով չէր ցանկանում սիրել» (L'uomo che non voleva amare/ 2011)

Feltrinelli հրատարակչության հետ նա հրատարակել է հետևյալ գրքերը`«Ես ցանկանում եմ քեզ» («Ho voglia di te»/ 2006), «Զգացմունքներ ու երազանքներ» (« 3MSC. Emozioni ե Sogno »/ 2007 թ.)

## Ծանոթագրություններ

## Արտաքին հղումներ
* Պաշտոնական կայք 
* Ֆեդերիկո Մոչիա IMDb

Կատեգորիա:Իտալացի գրողներ
Կատեգորիա:Իտալացի սցենարիստներ
Կատեգորիա:Իտալացի ռեժիսորներ
Կատեգորիա:Իտալիայի քաղաքական գործիչներ
Մանուել I (Պորտուգալիայի թագավոր)

**Մանուել I** (), **հաջողակ** (պորտ. **), Պոտուգալիայի և Ալգարվեի թագավոր։

Վիսեուի դուքս Ֆերդինանդի և նրա կին Բեատրիսի որդին։

Նրա անվան հետ է կապված իր ժամանակներում պորտուգալական քաղաքակրթության վերելքի հետ, որը առանձնանում է քաղաքականության և արվեստի մեջ նշանակալից ձեռքբերումներումներով։ Նրա օրոք տարածով և բնակչությամբ փոքր Պորտուգալիան դարձավ հզոր գաղութատիրական տերություն։

## Վաղ կյանք
thumb|left|''Մանուելի և Մարիայի հարսանյաց արարողոյւթոյւնը սուրբ Ալեքսոյի տաճարում'': Նկարիչ` Գարսիա Ֆերնանդես, 1541 թվական:
Մանուելի մայրը Պորտուգալիայի թագավոր Խուան I-ի թոռնուհին է, իսկ հայրը` Պորտուգալիայի թագավոր Էդվարդի երկրորդ որդին է և Պորտուգալիայի թագավոր Աֆոնսո V-ի կրտսեր եղբայրն էր։ 1495 թվականին Մանուելը գահին փոխարինեց իր զարմիկ Խուան II-ին, ով նաև Մանուելի քրոջ ամուսինն էր։
Մանուելը մեծացել է թագավոր Խուան II-ի դեմ ազնվականության կողմից կազմակերպված դավադրությունների ժամանակ։ Նա ականատես է եղել մեծ թվով մարդկանց սպանության և արտաքսման։ Նրա եղբայր Դիեգոն նույնպես մահապատժի է ենթարկվել թագավորի հրամանով։

Այսպիսով Մանուելը ուներ շատ պատճառնել վախենալու թագավորից, երբ նրան 1493 թվականին ներկայացրեցին թագավորին, սակայն վախենալը իզուր էր, քանի որ Խուանը ցանկանում էր նրան կարգել ժառանգորդ իր որդի Աֆոնսոյի մահից հետո։ Արդյունքում Մանուելին տրվեց հաջողակ մականունը։

## Կառավարում
thumb|235px|Մանուել I

### Կայսրության հզորացում
Մանուելի կառավարման օրոք կատարվեցին հետևյալ հայտնագործությունները`
1498 — Հայտնագործվեց դեպի Հնդկաստան ծովային ճանապարհը Վասկո դա Գամայի կողմից։ 
1500 — Հայտնագործվեց Բրազիլիան Պեդրո Ալվարես Կաբրալի կողմից։
1505 — Ֆրանցիսկո դե Ամեյդան տարավ առաջին հաղթանակը Հնդկաստանում։
1503–1515 — Աֆոնսո դե Ալբուկերկեի ջանքերով Պորտուգալիան մենաշնորհային դիրք գրավեց Հնդկական օվկիանոսի և Պարսից ծոցի ծովային առևտրային ճանապարհների վրա։

Նվաճելով Մալական, ներկայիս  Մալայզիան 1511 թվականին իրականություն դարձավ Մանուելի ծրագիրը չեզոքացնելու մուսումանների առևտուրը Հնդկական օվկիանոսում, նվաճելով Ադենը, փակեց առևտուրը դեպի Ալեքսանդրիա, Նվաճելով Օրմուզը փակեց առևտուրը դեպի Բեյրութ և նվաճելով Մալական վերահսկեց առևտուրը դեպի Չինաստան։

Այս բոլոր դեպքերի արդյունքում Պորտուգալիան դարձավ գաղութատիրական հարուստ և հզոր կայսրություն։ Մանուելը այս հարստությունները օգտագործեց` կառուցելով թագավորական բազմաթիվ շինություններ և հովանավորեց գիտությունը և արվեստը։ Առևտրային պայմանագրեր կնքեցին Չինաստանի և Պարսկական կայսրության հետ։

## Ծանոթագրություններ

Կատեգորիա:Պորտուգալիայի թագավորներ
Կատեգորիա:Կաթոլիկ միապետներ
Կատեգորիա:Կապիչի շքանշանի ասպետներ
Metro 2033-ի աշխարհը (սերիաներ)

մինի|աջից|Metro 2033-ի գովազդը 2009 թվականին, Մոսկվայում՝ Игромир ցուցահանդեսի ժամանակ

***Metro 2033-ի աշխարհը*** կարճ պատվածքների, վեպերի և վիպակների սերիաների շարք է, որոնց ժանրերը տատանվում են հետ-ապոկալիպտիկ էքշնից մինչև ռոմանտիզմ։ Չնայած որ պատմվածքները գրվել են տարբեր գրողների կողմից, Դմիտրի Գլուխովսկու գրված Metro սերիաների շարքը ամենահյատնին է, և գովազդվում է Metro-ի պաշտոնական կայքում։ Պրոյեկտը ի սկզբանե ստեղծվել է Ռուսաստանում և հենց այնտեղ էլ տարածվել է, սակայն նաև մեծ ճանաչում է ձեռք բեռել այլ երկրներում, ինչպիսին են Լեհաստանը, Հունգարիան և Գերմանիան։

Բոլոր պատմածքների դեպքերը տեղի են ունենում Գլուխովսկու օրիգինալ վեպի՝ Metro 2033-ի հորինված աշխարհում։ Չնայած որ Metro 2033-ում ներկայացված է միայն Գլուխովսկու պատկերացրած աշխարհը՝ հետ-ապոկալիպտիկ Մոսկվան, սերիաների շարքի այլ գրքերում պատմվում են նաև այլ տեղանքների մասին, ինչպիսին են ՝ Սանկտ Պետերբուրգը, Լենինգրադը, Նիժնի Նովգորոդը, Տվերը, Կոլայի թերակղզին, Դոնի Ռոստովը, Սամարան, Նովոսիբիրսկը, Եկատերինբուրգը և Կալինինգրադը։ Որոշ գրքերում պատմվում են նաև Ռուսաստանից դուրս ընկած տարածքների մասին, ինրպիսին են՝ Կիևը, Բելառուսը, Բրիտանիան, Իտալիան, Լեհաստանը և Անտարկտիկան։

## Թարգմանություններ
Գրված աշխատանքների մեծամասնություննը թողարկվել է Ռուսաստանում։ Metro 2033-ի աշխարհի որոշ գրքեր, ինչպիսին են՝ «Պիտերը», «Դեպի լույս» և «Դեպի մթություն», թարգմանվել են նաև եվրոպական լեզուներով՝ Գերմաներեն, Լեհերեն և Շվեդերեն։ Մինչ 2014 թվականը և Metro 2033,  խաղերի թողարկումը, սերիաներից ոչ մի գիրք չի թողարկվել այնպիսի երկրներում, որտեղ անգլերենը ճանաչված լեզու է։

## Վեպեր

## Այլ Մեդիա
մինի|աջից|«Metro 2033» սեղանի խաղը
*Metro 2033: Britannia Comic Prologue* վերնագրով գրաֆիկական նովելը, որ հիմնված է Metro 2033 նախաբանի՝ «Բրիտանիա»-յի վրա, թողարկվել է 2012 թվականին։ Սյուժեն գրել է Գրանթ ՄաքՄասթերը՝ «Բրիտանիա» վեպի գրողը, և նկարազարդել է Բենեդիկտ Հոլիսը։ Այն կարելի է անվճար բեռնել ու կարդալ և ի տարբերություն մյուս նովելների, հասանելի է միայն անգլերեն լեզվով, այլ ոչ թե ռուսերենով։

*Metro 2033-ի* օրիգինալ վեպի վրա հիմնված սեղանի խաղ է թողարկվել 2011 թվականին։ Խաղը թողարկվել է Hobby World ընկերության կողմից, որի դիզայներն է Սերգեյ Գոլուբկինը։
 
Թողարկվել է վեպի վրա հիմնված շութեր առաջին դեմքից ժանրի համակարգչային խաղ՝ Metro 2033 անունով, որը հասանլեի է Microsoft Windows և Xbox 360 պլատֆորմներին։ Խաղը ստեղծվել է Ուկրաինայում 4A Games ընկերության կողմից և թողակվել է 2010 թվականի մարտին՝ THQ ընկերության շնորհիվ։ 2013 թվականին թողարկվել է խաղի սիկվելը՝  անունով, Microsoft Windows, Xbox 360 և PlayStation 3 պլատֆորմների համար, որտեղ շարունակվում է նախորդ խաղի սյուժեն։ 2014 թվականին թողարկվել են խաղերի Redux տարբերակները, որտեղ թարմացվել և բարելավվել են խաղի գրաֆիկան ու գեյմփլեյը և վաճառվել է նախորդ տարբերակների Dlc-ների հետ մեկտեղ։ *The Metro Redux* անունով հավաքածուն վաճառվել է PC, Xbox One և PlayStation 4 պլատֆորմների համար։ Լուրեր են տարածվել, որ 4A Games Ուկրաինայում խնդիրներ ունենալու պատճառով տեղափոխվել է Մալտա և այժմ աշխատում է խաղի երրորդ մասի վրա։ Ենթադրվում է, որ խաղը լինելու ավելի քիչ գծային և ունենալու է բաց աշխարհ։

*Metro-ի* սերիաների շարքը նաև հայտնվելու է Մայքլ Դը Լուկայի և Solipsist Films-ի ֆիլմերում։

## Ծանոթագրություններ

Կատեգորիա:Հորինված աշխարհներ
Մանուել II (այլ կիրառումներ)

**Մանուել II** կարող է վերաբերվել.

*Մանուել II (Տրապիզոնի կայսր) (1324–1333)
*Մանուել II (Բյուզանդիայի կայսր) (1350–1425)
*Պատրիարք Մանուել II Կոստանդնուպլսեցի
*Մանուել II (Պորտուգալիայի թագավոր) (1889–1932)
*Մանուել II (Լիսաբոնի պատրիարք) (1888–1977)
Տատյանա Լոլովա

**Տատյանա Լոլովա** (, ), բուլղարացի թատրոնի և կինոյի դերասանուհի։ Առավել հայտնի է իր կատակերգական դերերով, որոնք նա խաղացել է ավելի քան 40-ամյա գործունեության ընթացքում՝ լինելով Բուլղարիայի ամենահայտնի դերասանուհիներից։

## Կենսագրություն
Լոլովան ծնվել է 1934 թվականին Սոֆիայում։ Մայրը ծագմամբ եղել է ռուս-ուկրաինացի, հայրը՝ Ժելյազկոն, եղել է հաշվապահ։ 1955 թվականին Տատյանան ավարտել է Թատրոնի և կինոարվեստի ազգային ակադեմիան և մինչև 1956 թվականն աշխատել է Ռուսե քաղաքի թատրոնում, այնուհետև՝ Սոֆիայի նորաստեղծ «Ալեկո Կոնստանտինով» երգիծական թատրոնի թատերախմբում։

## Ֆիլմերից

## Ծանոթագրություններ

## Աղբյուրներ
* 
* 

Կատեգորիա:COVID-19-ից մահացածներ
Կատեգորիա:Բուլղարացի դերասանուհիներ
Կատեգորիա:Բուլղարիայի ժողովրդական արտիստներ
Կատեգորիա:Թատրոնի դերասանուհիներ
Տղան երկնագույն զգեստով (նկար)

**«Տղան երկնագույն զգեստով»** (), 18-րդ դարի անգլիացի խոշորագույն  նկարիչ Թոմաս Գեյնսբորոյի նկարներից։ Կտավը հեղինակը վրձնել է 1770 թվականին։ Յուղաներկով կտավի չափերն են՝ 177.8 × 112.1 սմ։ Այսօր «Տղան երկնագույն զգեստով» ստեղծագործությունը պահպանվում և ցուցադրվում է Հանթինգթոնի գրադարանում (Սան Մարինո, ԱՄՆ) ։

## Նկարագիր
Թոմաս Գեյնսբորոն «Տղան երկնագույն զգեստով» ստեղծագործությունը վրձնելիս որպես բնորդ ընտրեց Ջոնաթան Բաթելին՝ երկաթեղենի վաճառականի որդին։ Տղային Գեյնսբորոն միտումնավոր հանդերձավորել է կապույտ մետաքսե զգեստներով՝ արիստոկրատի կոստյումով։ Ջոնաթան Բաթելի կոստյումն այդ ժամանակին բնորոշ նորաձևությամբ կարված զգեստ է. այն կարված է մետաքսով, որն աչքի է ընկնում փայլերի նուրբ խաղով, որը մեծ վարպետությամբ վրձնել է նկարիչ Թոմաս Գեյնսբորոն։

Տղան կանգնած է հանգիստ վիճակով, լարվածություն չկա նրա դիմագծերում։ Աջ ձեռքով պահել է գլխարկը։ Գեյնսբորոն «Տղան երկնագույն զգեստով» ստեղծագործության մեջ կիրառել է իր հայտնի տեխնիկան՝ մի գույնի լուծումը մյուսի մեջ, որի հետևանքով վրձնահարվածներն առավել արտահայտիչ են դարձնում գլխավոր օբյեկտին ֆոնային երանգավորումից։

## Պատմություն
1796 թվականին Բաթել հայրը սնանկանում է։ «Տղան երկնագույն զգեստով» ստեղծագործությունը անցնում է ձեռքից ձեռք։ Որոշ ժամանակ կտավը պատկանել է  նկարիչ Ջոն Հոփներին։ 1809 թվականին նկարը դառնում է Գրոսվենոր ընտանիքի սեփականությունը, որոնք Վեսթմինսթերի դուքս էին։ Առաջին համաշխարհային պատերազմի ժամանակ կտավը գնում է ամերկացի Հենրի Հանթինգթոնը, ով առավել հայտնի էր «երկաթուղային արքա» կեղծանունով։ Նկարի համար մագնատը վճարեց այդ ժամանակի համար ռեկորդային գումար՝ 728 հազար ԱՄՆ դոլար։

Նախքան կտավը կգնար օվկիանոսից այն կողմ, ցուցադրության հանվեց Լոնդոնի ազգային պատկերասրահում: Վերջինիս տնօրենը «Տղան երկնագույն զգեստով» ստեղծագործության հակառակ կողմի վրա հրաժեշտի խոսքեր գրեց անգլիացի տղային։

1928 թվականից «Տղան երկնագույն զգեստով» ստեղծագործությունը պահպանվում և ցուցադրվում է Հանթինգթոնի գրադարանում՝ Կալիֆորնիայում։

## Ծանոթագրություններ

## Գրականություն
* Werner Busch: *Gainsboroughs Blue Boy – Sinnstiftung durch Farbe*. In: *Städel-Jahrbuch* NF 17, 1999, S. 331–348 (Digitalisat).
* Robyn Asleson, Shelley Bennett: *British paintings at The Huntington*. Huntington Library, Art Collections, and Botanical Gardens, San Marino / Yale University Press, New Haven, London 2001, ISBN 0-300-09056-0, S. 104–111 Nr. 17.
* Susan Sloman: *Gainsborough’s ’Blue boy’*. In: *The Burlington magazine* 155, Nr. 1321, 2013, S. 231–237.

## Արտաքին հղումներ
*http://www.gardenofpraise.com/art39.htm

Կատեգորիա:1770 նկարներ
Կատեգորիա:Անգլիայի արվեստ
Կատեգորիա:Թոմաս Գեյնսբորոյի նկարներ
Լա Լիգա 1940-41

**[[Լա Լիգա]] 1940-1941,** մրցաշրջանը սկսվել է 1940 թվականի սեպտեմբերի 29-ին և ավարտվել 1941 թվականի մարտի 30-ին։ Մրցաշրջանի արդյունքում հաղթել է Ատլետիկո Մադրիդը, ինչը նրա երկրորդ չեմպիոնությունն էր։

Մրցաշրջանին մասնակցել են հետևյալ ակումբները`

## Ակումբների տեղագրություն

## Եզրափակիչ աղյուսակ

## Արդյունքների աղյուսակ





## [[Պիչիչի մրցանակ]]

## Ծանոթագրություններ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1940 ֆուտբոլում
Կատեգորիա:1941 ֆուտբոլում
Փիթեր Դինքլեյջ

**Փիթեր Հեյդեն Դինքլեյջ** (, ), թատրոնի, կինոյի և հեռուստատեսության ամերիկացի դերասան և կինոպրոդյուսեր։

Նախնական ճանաչման է արժանացել «Կայարանի հսկիչը» (2003) ֆիլմում ունեցած դերակատարմամբ։ Հանդես է եկել նաև «Էլֆ» (2003), «Ինձ մեղավոր ճանաչեք» (2006), «Հերոս շունը» (2007), «Նարնիայի ժամանակագրություններ։ Արքայազն Կասպիանը» (2008), «Իքս մարդիկ։ Անցած ապագայի օրերը» (2014) և մի շարք այլ ֆիլմերում։

Հեռուստատեսությունում խաղացած կերպարներից առավել հայտնի է Թիրիոն Լանիստերը՝ «HBO»-ի «Գահերի խաղ» հեռուստասերիալում (Ջորջ Մարտինի համանուն վեպի էկրանավորմամբ)։ Դերակատարման համար 2011 և 2015 թվականներին արժանացել է Էմմի մրցանակի՝ «Երկրորդ պլանի լավագույն դերասան հեռուստադրամայում», իսկ 2012 թվականին՝ Ոսկե գլոբուսի՝ «Երկրորդ պլանի լավագույն դերասան մինի սերիալում կամ հեռուստաֆիլմում» անվանակարգերում։ 2011-2016 թվականներին անընմեջ առաջադրվել է Էմմիի։

## Ծանոթագրություններ

## Արտաքին հղումներ
* Էջը IMDb կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Կատեգորիա:Ամերիկացիներ գերմանական սերմամբ
Անգեղակոթի մելիքություն

[մինի|Մելիք Թանգի կամուրջը [Որոտան գետի վրա]]
**Անգեղակոթի մելիքություն**, հայկական իշխանություն ժամանակակից ՀՀ Սյունիքի մարզի տարածքում։ Զբաղեցնում էր Ծղուկ գավառի մեծ մասը, որը համապատասխանում է Սիսիանի տարածաշրջանի հյուսիսարևմտյան և հենտրոնական հատվածին։

Մելիքությունը ստեղծվել էր 17-րդ դարի սկզբներին և հաստատվել է պարսիկների կողմից Արևելյան Հայաստանը գրավելուց հետո։ Մելիքական տիտղոսը և պաշտոնը ժառանգական էր, և հաստատվում էր պարսկական իշխանությունների կողմից։ Անգեղակոթի մելիքական տոհմն է Մելիք-Թանգյանների իշխանական տունը. մելիքական նստավայրերն էին Անգեղակոթ և Բռնակոթ ավանները։

Մելիքները համարվում էին պարսից շահերի վասալները և նրա հանդեպ վարում էին պետական, դատական, տնտեսական, ռազմական և հարկային պարտավորություններ։ Իրենց տիրույթների շրջանակներում մելիքներն ունեին ներքին ինքնուրույնություն, պահում էին մի քանի հազար թվով զորք, վարում էին երկրամասի վարչական ու դատական գործերը։

18-րդ դարում գործուն մասնակցություն է ցույց տվել Սյունիքի հայ ազատագրական շարժմանը 1722-1730 թվականներին։ Անգեղակոթի մելիքությունը թուլացել և ասպարեզից դուրս է եկել 19-րդ դարի սկզբներին՝ Ռուսաստանի տիրապետության օրոք։

## Տես նաև
* Բեխի մելիքություն

## Ծանոթագրություններ

Կատեգորիա:Զանգեզուրի մելիքություններ
Մարիանա Պոպովա

**Մարիանա Պոպովա** (, ), բուլղարացի երգչուհի։ 2006 թվականին Եվրատեսիլ երգի մրցույթում եղել է Բուլղարիայի ներկայացուցիչը, 2011 թվականին՝ Բուլղարիայի ձայնը նախագծի և Vip Brother 2012 - Bulgaria-ի մարզիչ։

## Կենսագրություն
Մարիանա Պոպովան ծնվել է 1978 թվականին Սոֆիայում։ Երաժշտությամբ զբաղվել է 11 տարեկան հասակից, հետագայում սովորել է նաև ժամանակակից և ջազ բալետ։ 1996-2000 թվականներին եղել է Կոկոմանիա (Cocomania) խմբի անդամ։ Սովորել է Բուլղարական նոր համալսարանի ջազային բաժնում։ 2005 թվականին «Dream About Me» (Երազիր իմ մասին) երգով «Բուրգասը և ծովը» փառատոնում արժանացել է առաջին մրցանակի։ Երգը դուետով կատարել է Դանի Միլևի հետ։ Մարիանան ասում է, որ երազում է երբեք չդադարել երազել, գնահատում է տաղանդավոր մարդկանց, հավատում է իրեն և վերամարմնավորմանը և կցանկանար ճաշել երգիչ Մարկ Էնթոնիի հետ։ 2006 թվականին «Let Me Cry» երգով ներկայացել է Եվրատեսիլ 2006 երգի մրցույթում, կիսաեզրափակիչ փուլում չհավաքելով անհրաժեշտ ձայները՝ եզրափակիչ դուրս չի եկել։

## Սինգլներ
* Ти не дойде (Դու չեկար)
* Казах (Ես ասացի)
* Можем пак (Կարող ենք նորից անել)
* Няма (Ոչինչ չկա)
* След (Հետո)
* Сънувай ме (Երազիր իմ մասին)
* Let Me Cry (Остави ме да плача), այս երգով Աթենքում ներկայացել է Եվրատեսիլ երգի մրցույթին 
* Երբեմն (Понякога), բուլղարերեն տարբերակով՝ "Не знам"
* Lejos, երգը իսպաներենով կատարել է բուլղարացի երգիչ Օրլին Գորանովի հետ 
* Остани
* Նոր կրոն

## Մրցանակներ
* «Բուրգասը և ծովը փառատոնում» 3-րդ մրցանակ և «Rotari Club – Bourgas»-ի հատուկ մրցանակ Դանի Միլևի հետ «Հետո» (After) երգի համար, 2004 
* «Բուրգասը և ծովը փառատոնում» «Երազիր իմ մասին», դուետ Դանի Միլևի հետ, 1-ին մրցանակ, 2005 
* ‘Чуй ме’ դուետ Օրլին Գորանովի հետ, BG ռադիոյի երգի լավագույն բուլղարերեն տեքստ, 2012

## Անձնական կյանք
2009 թվականի դեկտեմբերի 28-ին ծնվել է Մարիանայի դուստրը՝ Մարիա Մագդալենա Հաննես Պոպովան։ Դստեր հայրը իսպանացի է, ում Մարիանան հանդիպել է 2009 թվականին ընկերների հետ արձակուրդի ընթացքում։ Մարիանան ունի եղբայր՝ Ջորջը, հայրը մահացել է երբ Մարիանան 15 տարեկան էր։

## Անվանակարգեր
* «Լավագույն երգչուհի» անվանակարգ, BG ռադիոյի ամենամյա երաժշտական մրցանակաբաշխություն, 2004
* «Բուլղարական լավագույն դեբյուտ», BG ռադիոյի ամենամյա երաժշտական մրցանակաբաշխություն, 2004
* «Լավագույն երգչուհի» անվանակարգ, MM հեռուստատեսության ամենամյա երաժշտական մրցանակաբաշխություն, 2005
* «Լավագույն երգչուհի» անվանակարգ, BG ռադիոյի ամենամյա երաժշտական մրցանակաբաշխություն, 2005

## Ծանոթագրություններ

## Արտաքին հղումներ
* Պաշտոնական կայք 
* Եվրատեսիլի կայք - Բուլղարիայի էջ

Կատեգորիա:Բուլղարացի երգչուհիներ
Կատեգորիա:21-րդ դարի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Բուլղարացի երաժիշտներ
Ճամփորդ

**«Ճամփորդ»**, Հայաստանի քաղաքային տրանսպորտում և սուպերմարկետներում անվճար բաժանվող շաբաթաթերթ։

## Պատմություն
Լույս է տեսնում 2016 թվականի փետրվարի 2-ից։ Հիմնադիրը շախմատիստուհի Արիանա Կաոիլին էր։

«Ճամփորդ» թերթը սոցիալական նախագիծ էր։ Թերթի նպատակն էր բարձրացնել քաղաքացիական ներգրավվածությունը՝ մարդկանց  համար ապահովելով դրական լրատվությամբ։ «Ճամփորդ» թերթի  տպաքանակը 20 հազար օրինակ էր։

Շաբաթաթերթի հիմնական թեմաներն էին երևանցիների համար առավել կարևոր, տեղական, միջազգային, սպորտային, սոցիալ-տնտեսական նորությունները և իրադարձությունները, ինչպես նաև Երևանում ապրող հաջողակ մարդկանց հետ հարցազրույցները։

«Ճամփորդ»-ն անդրադարձել է հայրենադարձության թեմային, ինչպես նաև Երևանի տարածաշրջաններին։ Թերթի կարգախոսն է՝ *Երևանցիների համար. Վստահելի, Ոգեշնչող, Տեղեկատվական*։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հայաստանի շաբաթաթերթեր
Կատեգորիա:Հայկական լրատվական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական քաղաքական պարբերականներ
Սպանված աղավնի (ֆիլմ)

**«Սպանված աղավնի»**, Նար-Դոսի համանուն վեպի մոտիվներով 2009 թվականին ռեժիսոր Հրաչյա Քեշիշյանի նկարահանած գեղարվեստական ֆիլմ։ Ֆիլմի պրեմիերան կայացել է 2009 թվականի սեպտեմբերի 4-ին։

## Դերասաններ
* Ռուբեն Թուսյան՝ Խորեն Լևոնյան
* Սառա՝ Նազենի Հովհաննիսյան
* Բաղիրյան՝ Կարեն Ջանիբեկյան
* Միքայել՝ Արթուր Կարապետյան
* Գարեգին Սիսակյան՝ Տիգրան Ներսիսյան
* Սալոմե՝ Նելլի Խերանյան
* Արմեն Մարգարյան
* Գոհար՝ Մարջան Ավետիսյան
* Էվելինա Շահիրյան

## Նկարահանող խումբ
* Ռեժիսոր՝ Հրաչյա Քեշիշյան
* Սցենարիստ՝ Լևոն Գալստյան
* Պրոդյուսեր՝ Հրաչյա Քեշիշյան 
* Օպերատոր՝ Արթուր Ապրեսով
* Կոմպոզիտոր՝ Հայկո
* Նկարիչ՝ Գոհար Պարույրյան
* Մոնտաժը՝ Վահագն Խաչատրյան, Արման Մարության

## Ծանոթագրություններ

Կատեգորիա:2009 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հայկական դրամա ֆիլմեր
Կատեգորիա:Հայկական ֆիլմեր
Կատեգորիա:Հրաչյա Քեշիշյանի ֆիլմեր
Million Years Ago

**«Million Years Ago»** (), բրիտանացի երգչուհի և երգերի հեղինակ Ադելի երգը` թողարկված իր «25» ալբոմում։ Երգի բառերը գրել են Ադելը և Գրեգ Քյորսթը, վերջինս պրոդյուսերավորել է նաև երգը։ Երաժշտապես երգը կատարվում է միայն կիթառով։ «Million Years Ago» երգը երաժշտական քննադատների կողմից ստացել է բազմաթիվ դրական կարծիքներ։

## Պատմություն
«Million Years Ago»-ն ակուստիկ երգ է՝ գրված միայն կիթառի համար, որտեղ ներկայացվում է Ադելի կարոտն իր մանկությանը։ Երգի բառերը պատմում են փառքի մասին և այն, թե ինչպես է այն իրեն վախեցնում և ազդում մարդու ու հարաբերությունների վրա։

## Կենդանի կատարումներ
2015 թվականի նոյեմբերի 2-ին Ադելը երգը կատարել է «Adele at the BBC» շոուի ժամանակ, իսկ 2015 թվականի նոյեմբերի 20-ին՝ «BBC One» շոուի ժամանակ։ 2015 թվականի նոյեմբերի 25-ին նա երգը կատարել է նաև «Today»-ի ժամանակ։ 2015 թվականի նոյեմբերի 17-ին երգը կատարել է «Radio City Music Hall»-ում, 2015 թվականի նոյեմբերի 14-ին՝ «NBC»-ի ժամանակ։

«Million Years Ago» երգը «Today»-ում կատարելու համար Ադելն արժանացել է «Daytime Emmy» մրցանակին
:

## Հիթ-շքերթներ
### Շաբաթական հիթ-շքերթներ
}
|-
|ԱՄՆ Bubbling Under Hot 100 Singles (*[[Billboard (magazine)|Billboard]]*)
| style="text-align:center;"| 19
|-
|}

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Ադելի երգեր
Կատեգորիա:Սինգլներ այբբենական կարգով
Water Under the Bridge

**Water Under the Bridge** (), բրիտանացի երգչուհի և երգերի հեղինակ Ադելի երգը, իր երրորդ՝  25 ստուդիական ալբոմից։ Երգը գրել են Ադելը և Գրեգ Քերսթինը։ Երգը թողարկվել է 2016 թվականի նոյեմբերի 4-ին, ևս 4 երգերի հետ : Երգի բառերը նկարագրում են ծայրահեղ վիճակում գտնվող հարաբերությունների մասին և փորձում է նկարագրել իրավիճակ, երբ ծնողներից հեռու է։ Երաժշտապես երգը գրված է դիսկո-փոփ, միդ-փոփ, թրիփ հոփ ժանրերում։

Երգը  Finnish Singles չարթում հասել է 20-րդ տեղը, իսկ Spanish Singles չարթում՝ 40-րդ։ Այն մտել է նաև Ավտրալիայի, Ավստրիայի, Կանադայի, Ֆրանսիայի, Գերմանիայի, Շոտլանդիայի, ԱՄՆ-ի և Մեծ Բրիտանիայի երաժշտական չարթերը։ Ադելը երգը կատարել է  Adele Live in New York City և The Tonight Show Starring Jimmy Fallon շոուների ժամանակ։

## Վաճառք
2015 թվականի դեկտեմբերի 14-ին  Billboard-ը հայտարարեց, որ *Water Under the Bridge* երգը այն 25 երգերից մեկն է, որ վաճառվել է 104.000 օրինակով

## Կենդանի կատարումներ
2015 թվականի նոյեմբերի 17-ին Ադելը այս երգը կատարել է  Adele Live in New York City շոուի ժամանակ, իսկ նույն թվականի նոյեմբերի 14-ին NBC-ում։ 2015 թվականի նոյեմբերի 23-ին նա երգը կատարել է նաև The Tonight Show Starring Jimmy Fallon-ի ժամանակ։

### Շաբաթվա չարթեր

## Հավաստագրեր

## Թողարկման պատմություն

## Ծանոթագրություններ

Կատեգորիա:Ադելի երգեր
Կատեգորիա:2016 սինգլներ
The Deenjes

**The Deenjes**, հայկական երաժշտական նախագիծ, ստեղծված ռեժիսոր Միկա Վաթինյանի և ազգությամբ արաբ օպերատոր Թամմամ Համզայի կողմից։

Խումբը ստեղծվել է 2010 թվականի ձմռանը, ինչպես նշում են խմբի անդամները՝ «Երևանի շենքերից մեկի 108-րդ բնակարանում»։

Նախագծի անունը փոքր-ինչ հումորային բնույթ ունի՝ the deenjes` դինջերը։

Որպես խմբի ժանրեր Միկան և Թամմամը նշում են էլեկտրոնային, սին-փոփ, թրիփ-հոփ և էրոտիկ-պատրիոտիկ։

## Խմբի անդամներ
Միկա Վաթինյան՝ հիմնական վոկալ, երաժշտություն։

Թամմամ Համզա՝ բեք վոկալ, երաժշտություն։

## Ստեղծման պատմություն
Միկա Վատինյանի «Ժաննան և ձայները» ֆիլմի նկարահանման համար որպես օպերատոր հրավիրվում է Թամմամ Համզան։ Ծանոթանում և մտերմանում են, որին հաջորդում է առաջին՝ «Ինչու չես խոսում հայերեն» ստեղծագործության ծնունդը։

Խմբի ստեղծագործությունների մեջ հիմնականում օգտագործվում են հայ հայտնի պոետների, հատկապես Եղիշե Չարենցի, Պարույր Սևակի բանաստեղծությունները։

Հարցազրույցներից մեկում Միկա Վաթինյանը նշում է՝*Ամեն ինչ հենց հայ բանաստեղծների գործերից սկսեց, երբ փորձեցինք դրանք երգերի վերածել ու տեսանք, որ ստացվում է։ Հիմնականում Չարենցի, Տերյանի բանաստեղծություններն են, դրանք մի տեսակ երգվում են, երաժշտական են։ Ուրիշներ էլ ենք փորձել, բայց չի ստացվում։ Երբեմն մեր տեքստերն էլ են լինում, բայց քանի որ այդ կոնցեպտը կա, պահում ենք։ Ինձ դուր է գալիս, որ այդ տեքստերը, որոնք ծանոթ են մարդկանց, նոր բանի են վերածվում, նոր կյանք են ստանում**:*

## Սկավառակագրություն
Առայժմ The Deenjes խումբը ունի մեկ ալբոմ «Mother Tongue» անունով։

Ալբոմում ներառված են հետևյալ ստեղծագործությունները՝
# «Գուցե՜ չկանք»։
# «Բորբոքիր ինձ»
# «Հիմա ամեն ինչ»
# «Ոչինչ»
# «Ստվեր»
# «Գնում ես մնա»
# «Գիշերը հոգնած»
# «Անքնություն»
# «Հոգիս հիվանդ»
# «Ուտեմ քեզ»
# «Թող ու գնա»
# «Դու էլ չկաս»
# «Երևանի գիշերներում»
# «Խավար է։ Գիշեր է։»
# «Բոլորը քեզ»
# «Կապույտի մեջ»
# «Ողջու՜յն»
# «Մոռանալ»
# «Տվեցի սիրտս նրան (փողոցային)»։

## Ծանոթագրություններ

Կատեգորիա:Հայկական երաժշտական խմբեր
Կատեգորիա:Հայկական ռոք խմբեր
Դիմակահանդեսները Ռիո դե Ժանեյրոյում

մինի|300x300փքս|Ցուցադրություն
**Դիմակահանդեսները Ռիո դե Ժանեյրոում** (), ամենամյա անցկացվող դիմակահանդեսներ, որի ընթացքում Բրազիլիայի Ռիո դե Ժանեյրո քաղաքի բնակչության մեծ մասը տարբեր հագուստներ հագած դուրս են գալիս փողոց։

## Ընթացակարգ
Շքերթների հաջորդականությունը որոշվում է վիճակ գցելու միջոցով։

Դիմակահանդեսը պաշտոնապես տեղի է ունենում ընդամենը երկու օր՝ կիրակի և երկուշաբթի։ Դրա ընթացքում ելույթ են ունենում Բրազիլիայի վեց դպրոցներ։ Մասնակիցների ընդհանուր քանակը կազմում է մինչև 3 հազար մարդ։ Մասնակիցները բաժանվում են խմբերի, որոնց թիվը կազմում է առավելագույնը քառասուն խումբ։ 

Դիմակահանդեսների ցուցադրության ժամանակ պետք է կապվեն անվտանգության բոլոր կանոնները։ Յուրաքանչյուր խմբի ելույթը պետք է կազմի ոչ ավելի քան 82 րոպե (2009 թվականի որոշմամբ)։  Դիմակահանդեսները հեռարձակվում են Բրազիլիայի մի շարք հեռուստաալիքներով՝ ուղիղ եթերով։ 

Դիմակահանդեսների ավարտին կազմակերպվում է հրավառություն, իսկ առաջին, երկրորդ և երրորդ տեղերի դափնեկիրները ստանում են դրամական պարգևատրումներ։

## Նախապատրաստում
Դիմակահանդեսի նախապատրաստումը կատարվում է զորահանդեսից անմիջապես հետո։ Մասնավոր հովանավորները կատարում են բարձր մակարդակի ծախսեր՝ մասնակիցերի տոնական հանդերձանքների համար։ 

Նախապատրաստման աշխատանքներին մասնակցում են նաև տասնյակ մասնագետներ։
## Տես նաև
* Ռիո դե Ժանեյրո
* Ռիո (մուլտֆիլմ)

## Արտաքին հղումներ
* Զբոսաշրջության նախարարությունը Ռիո դե Ժանեյրոյի — Ռիո 
* Զբոսաշրջության գործերով գերատեսչությունը Ռիո դե Ժանեյրոյում  
* Կառնավալ Ռիո դե Ժանեյրոյում 
* Կառնավալ Ռիո-դե-Ժանեյրո, 2010 թ.  Լուսանկար 

Կատեգորիա:Ռիո դե Ժանեյրո
Լոլիկի մեթոդ

thumb|Խոհանոցի «Լոլիկ» ժամանակաչափ, որի անունով էլ կոչվել է մեթոդը
**«Լոլիկի» մեթոդ**, ժամանակի կառավարման տեխնոլոգիա, որը 1980-ականների վերջին առաջարկել է Ֆրանչեսկո Չիրիլոն։ Մեթոդը ենթադրում է դրված առաջադրանքի բաժանում ժամանակահատվածների՝ սովորաբար 25 րոպե տևողությամբ, որոնք ընդմիջվում են կարճ դադարներով։ Այդ ժամանակահատվածները կոչվում են «լոլիկ» (), որոնք անվանումը ստացել են լոլիկի տեսք ունեցող ժամանակաչափից, որը Չիրիլոն օգտագործում էր ուսանող ժամանակ։

Մեթոդը լայնորեն կիրառվում է ժամանակաչափեր և հրահանգներ տրամադրող բազմաթիվ հավելվածներում և կայքերում։ Սերտորեն կապված լինելով այնպիսի հասկացությունների հետ, ինչպիսիք են թայմբոքսինգը (մշակում կարճ ժամանակահատվածներով) և ծրագրային ապահովման մշակման մեջ կիրառվող կրկնվող քայլերով մշակումը, մեթոդը որդեգրվել է զույգով ծրագրավորման (*pair programming*) համատեքստում։

## Հիմնային սկզբունքներ
Բնօրինակ մեթոդում առկա են 6 հիմնական քայլեր․
# Որոշել կատարվող առաջադրանքը,
# «Լոլիկի» համար դնել ժամանակաչափ (ավանդաբար 25 րոպե),
# Աշխատել առաջադրանքի վրա,
# Ավարտել աշխատանքը, երբ ժամանակաչափն ազդարարի, նշում կատարել թղթի վրա,
# Չորսից պակաս նշումներ ունենալու դեպքում վերցնել կարճատև ընդմիջում (3-ից 5 րոպե), այնուհետև վերադառնալ 2-րդ քայլին,
# Յուրաքանչյուր 4-րդ «լոլիկից» հետո վերցնել մեծ ընդմիջում (15-30 րոպե), նշումների հաշվարկը զրոյացնել և վերադառնալ 1-ին քայլին։

Պլանավորման, հետևման, գրանցման, մշակման և արտացոլման փուլերն այս մեթոդի համար ունեն հիմնային նշանակություն։

Մեթոդի նպատակն է նվազեցնել կենտրոնացման և հոսքի վրա ներքին և արտաքին ընդհատումների ունեցած ազդեցությունը։ «Լոլիկը» անբաժանելի է․ «լոլիկի» ընթացքում ընդհատվելու դեպքում, կամ այլ գործողություն պետք է գրանցվի և հետաձգվի, կամ «լոլիկից» պետք է հրաժարվել։

## Գործիքներ
Մեթոդի հեղինակը և տեխնոլոգիայի վրա աշխատողները ստեղծել են մեխանիկական, թվային և էլեկտրոնային ժամանակաչափեր։

### Ծրագրային ապահովում

## Տես նաև
* Ժամանակի կառավարում

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Անձի զարգացում
Կատեգորիա:Ժամանակի կառավարում
Կատեգորիա:Մենեջմենթ
Հունական Մակեդոնիայի դրոշ

**Հունական Մակեդոնիայի դրոշ** (), Հունաստանի ամենամեծ երկրամասի՝ Մակեդոնիայի ազգային դրոշը։

Այն իրենից ներկայացնում է կապույտ ֆոնի վրա գտնվող վիրջինյան աստղ՝ ճառագայթող տասնվեց շողերով։ Այն կիրառվում է Հունաստանի Հանրապետության երեք պերիֆերիաներում (Արևելյան Մակեդոնիա, Կենտրոնական Մակեդոնիա և Արևմտյան Մակեդոնիա) և դրանց կազմի մեջ մտնող տարածաշրջանային միավորներում՝ նոմոսներում։

Այն նաև հունական մակեդոնացիների ազգային խորհրդանիշն է։ Այս դրոշն օգտագործվում է նաև Ամերիկայի Միացյալ Նահանգների ու Ավստրալիայի համամակեդոնական շարժումներում, ինչպես նաև առևտրական-տնտեսական հիմնարկություններում։

Հարավսլավիայի անկումից և Հյուսիսայն Մակեդոնիայի տարածքում Մակեդոնիայի Հանրապետության ստեղծումից հետո նույն դրոշը, որոշակի փոփոխություններով դարձել է նորաստեղծ պետության ազգային խորհրդանիշերից մեկը։ Մակեդոնիայի Հանրապետության դրոշի վրա կապույտ ֆոնը փոխարինված է կարմիրով։

## Տես նաև
* Մակեդոնիայի Հանրապետության դրոշ
* Հունաստանի դրոշ

## Ծանոթագրություններ

Կատեգորիա:Հունական Մակեդոնիա
Մարուղենի

**Մարուղենի** կամ *արջախաղող* (), հավամրգիների ընտանիքից է։

## Նկարագրություն
Մինչև 130 սմ բարձրությամբ մշտադալար, լայնոտ թուփ է։ Ծաղկում է մայիս-հունիս ամիսներին։ Հատապտուղները հասունանում են հուլիս-սեպտեմբերին։ Աճում է չոր, կեչալայնատերևային նոսր անտառներում, չոր տունդրաներում։
Բուժական նպատակով օգտագործում են բույսի տերևները, որոնք հավաքում են գարնան և ամռան սկզբներին։ Հարկավոր է չորացնել վերանահարկերում կամ լավ քամհարվող տարածքում, հետո մանրացնել և լցնել թղթե տոպրակների մեջ։ Այսպես դեղաբույսը կարելի է պահել մինչև 5 տարի։

## Քիմիական կազմը
Պարունակում է գլիկոզիդ, արուտինա, դաբաղող նյութեր, ֆլավոնոիդներ, օրգանական թթուներ և այլ միացություններ։

## Բուժական ազդեցությունը
Բույսը հրաշալի միզամուղ է, հակաբորբոքային և ախտահանող միջոց։ Այն ունի նաև ընդհանուր հանգստացնող, դաբաղող, հակալուծային, արյունահոսությունը դադարեցնող հատկություններ։ Հաջողությամբ կիրառվում է երիկամի ավազանի և միզապարկի բորբոքումների ժամանակ։ Այն օգտագործվում է նաև մարսողական օրգանների մի շարք լուծով ուղեկցվող հիվանդություններ բուժելիս։

Կատեգորիա:Դեղաբույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Ալ-Ազհարի մզկիթ (Կահիրե)

**Ալ-Ազհարի մզկիթ** (), Եգիպտոսի և իսլամական աշխարհի հռչակավոր մզկիթներից մեկը։

## Պատմություն
Մզկիթի շինարարական աշխատանքներն ընթացել են 970-972 թվականներին՝ ֆաթիմյան ռազմահրամանատար Ջաուհարի կարգադրությամբ։

Ֆաթիմյանների օգնությամբ Ալ-Ազհարի մզկիթը ծաղկել է։ Սալահ ադ-Դինի կողմից Եգիպտոսի մայրաքաղաքի՝ Կահիրեի գրավումից հետո՝ 1171 թվականին Ալ-Ազհարի մզկիթը վերածվել է սովորական շարքային կրոնական կառույցի։

Ալ-Ազհարին պատկանում է իսլամի սուննի ուղղությանը։ Մամլուքյան Եգիպտոսի սուլթան ազ-Զահիրե Բայբարսը (1260-1277) վերանորոգել է խաչակրաց արշավանքների ժամանակ վնասված մզկիթի կիսաքանդ շենքը։ 1266 թվականին մզկիթում վերսկսվել է քարոզչական ընթերացությունը։

Ալ-Ազհարի մզկիթը դարեր շարունակ ծառայել է, որպես վտարանդիների և թափառականների ապաստարան։ Այստեղ սովորել են նաև օտարերկրյա աշակերտներ։ 19-րդ դարում մզկիթում անցկացվել են դասախոսություններ՝ ընդդեմ Ֆրանսիայի կողմից Եգիպտոսում մղված զավթողական մարտերի։

## Ծանոթագրություններ

Կատեգորիա:Գմբեթավոր կրոնական շենքեր և կառույցներ
Կատեգորիա:Եգիպտոսի մզկիթներ
Զանզիբար (ինքնավարություն)

**Զանզիբար** (, , ՝ Զանզիբարի Ժողովրդական Հանրապետություն), կիսաինքնավարություն Տանզանիայի Միացյալ Հանրապետությունում, որը ստեղծվել է նախկին Տանգանիկա և Զանզիբար գաղութների միավորման արդյունքում։ Այն ներառում է երկու հիմնական կղզիներ՝ Պեմբան և Ունգուջան։
Վարչական կենտրոնը՝ Զանզիբար քաղաք (257 հազար բնակիչ, 2003 թ.):
## Պատմություն
Միջնադարում Զանզիբարում տարածված էր ստրուկների վաճառքը Արևելյան Աֆրիկայից։ Ժամանակի ընթացքում ստրուկների առուծախը կենտրոնացած էր Օմանի արաբ վաճառականների ձեռքում։ XVI դարում Զանզիբարը դառնում է Պորտուգալիայի գաղութային ունեցվածքի մի մասը՝ Մոմբասի և Օրմուզի հետ միասին։ Զանզիբարում երկար ժամանակ պահպանվում էր սուլթանի իշխանությունը։ 
1853 թվականին Օմանի սուլթաններից ամենահզորը՝ Սաիդ իբն Սուլթանը վերահսկողություն ստեղծեց աֆրիկյան ափերի մոտ և մայրաքաղաքը Մասկատից տեղափոխեց Զանզիբար։ Սուլթանի ժամանակ Զանզիբարում լայնածավալ շինարարություն էր ընթանում (կղզwu ճարտարապետական հուշարձանները ընդգրկված են ՅՈՒՆԵՍԿՕ-ի և Համաշխարհային ժառանգության ցուցակում)։
1861 թվականին Զանզիբարի սուլթանատն առանձնացվեց Օմանից, իսկ 1890 թվականին այն դարձավ բրիտանական պրոտեկտորատ։
## Պատկերասրահ

Պատկեր:Zanzibar sultan palace.jpg
Պատկեր:Fort-Zanzibar.jpg


Կատեգորիա:Տանզանիա
Կատեգորիա:Զանզիբար
Շախմատային օլիմպիադա 1928

**Շախմատի 2-րդ օլիմպիադան** անցկացվել է Հաագայում 1928 թվականի հուլիսի 21-ից օգոստոսի 5-ը, 17 երկրների մասնակցությամբ։

Մրցաշարը անցկացվել է քաղաքապետարանի Կլոր սրահում։ 544 խաղեր են խաղացել։

Ամերիկայի հավաքականում աչքի է ընկել 23-ամյա Իսաակ Կեժդենը, որի համար դա առաջին միջազգային մրցույթն էր։

## Կանոնակարգ
* 3 փուլ 2 օրում;
* Հսկողություն։ 20 քայլ 1 ժամում։

## Հավաքականներ

## Փուլեր

## Հավաքականների արդյունքները

## Հաղթող թիմերի անհատական արդյունքները

## Լավագույն անհատական արդյունքներ

## Գրականություն
* Шахматный словарь / гл. ред. Л. Я. Абрамов; сост. Г. М. Гейлер. — М.: Физкультура и спорт, 1964. — С. 150. — 120 000 экз.
* Шахматные олимпиады / Ю. Авербах, Б. Туров. Москва : Физкультура и спорт, 1974.
* Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 530. — 624 с. — 100 000 экз. — ISBN 5-85270-005-3.
* Всемирные шахматные Олимпиады. 1927-2006 / Ханамирян Г. Ереван: 2006

## Արտաքին հղումներ
* Շախմատի 2-րդ օլիմպիադայի մասին OlimpBase.org կայքում 
* Շախմատի օլիմպիադայի պատմություն (մաս երկրորդ) 

 

Կատեգորիա:1928 սպորտում
Միլենա Աթանասովա

**Միլենա Աթանասովա** (, ), բուլղարացի դիզայներ, նկարիչ։

## Գործունեություն
Միլենա Աթանասովան Սոֆիայում աշխատել է "7dni.TV"-ում որպես հեռուստահաղորդավար և «գնումների տանից» շոուի պրոդյուսեր։ 1996 թվականին եղել է «Official Register» ծրագրի հեղինակ։

Հիմնադրել է «Milena-Art» սրահ։ 1997 թվականին Սոֆիայի մշակույթի ազգային պալատում Բոգդանա Կարադոչևայի մասնակցությամբ բեմադրել է «Պատմություններ մեծահասակների համար» նորաձևության ցուցադրությունը, որի ֆիլմային տարբերակը ցուցադրվել է Բուլղարիայի ազգային հեռուստատեսության երկու ցանցերով։

2002 թվականի կեսերից ներգրավվել է նկարիչների ու դիզայներների աշխարհ, իր ավանդն ունի նորաձևության բազում առաջատար հավաքածուներում, այդ թվում նաև Alexander McQueen-ում։ Միլենան նաև նկարում է, ունենում ցուցահանդեսներ և ներկայացնում իր արտիստիկ գաղափարները։

Ապրում է Փարիզում։ Վիզուալ արվեստի և նկարազարդման նորաձևության խորհրդատու է, ինչպես նաև դասավանդում է։ Որպես դիզայներ և նկարիչ՝ հիմնականում աշխատում է գույների, նյութի, տեքստի, ձևի վրա։ Նկարներում օգտագործում է խառը տեխնիկա։

Փարիզի Notre-Dame-des-Blancs-Coats մատուռում Միլենա Աթանասովան մասնակցել է խմբակային ցուցահանդեսի, այնուհետև Լուար և Շերի մշակութային տուրիզմի կենտրոնում։ Անհատական ցուցահանդեսներ է ունեցել Փարիզի առաջին շրջանի Colombier պատկերասրահում, Ստոկհոլմի Հագման պատկերասրահում, Փարիզի In My Room Galerie-ում։

## Ծանոթագրություններ

## Արտաքին հղումներ
* 
* Vernissage Myléna Atanassova
* Myléna Atanassova- Interview
* "Boutique à la maison" Emission de mode « 7jours » TV BG 1997 Auteur Mylèna Atanassova
* Extrait de Nova TV BG - 1997 "Conte pour adultes" - Auteur Mylèna Atanassova

Կատեգորիա:Բուլղարացի դիզայներներ
Կատեգորիա:Բուլղարացի նկարիչներ
Կատեգորիա:Բուլղարացի նկարչուհիներ
Ստորնարա

**Ստորնարա** (), համայնք Իտալիայում, գտնվում է Ապուլիա մարզում, Ֆոջա գավառում։ Բնակչությունը կազմում է 4805 մարդ՝ 2008 թվականի տվյալներով, բնակչության խտությունը կազմում է 143 մարդ/կմ2 է։ Զբաղեցնում  34 կմ2 տարածք։ Ինդեքսը 71047 է։ Հեռախոսի կոդը՝ 0885:

Բնակեցված կետի հովանավորը համարվում է սուրբ San Rocco-ն։

## Ժողովրդագրություն
Բնակչության թվաքանակի փոփոխությունները.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:5000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till: 849
  bar:1871 from:0 till: 906
  bar:1881 from:0 till: 1066
  bar:1901 from:0 till: 1709
  bar:1911 from:0 till: 2163
  bar:1921 from:0 till: 2117
  bar:1931 from:0 till: 2461
  bar:1936 from:0 till: 2534
  bar:1951 from:0 till: 3579
  bar:1961 from:0 till: 3548
  bar:1971 from:0 till: 3686
  bar:1981 from:0 till: 4010
  bar:1991 from:0 till: 4771
  bar:2001 from:0 till: 4739
PlotData=
  bar:1861 at: 849 fontsize:S text: 849 shift:(-8,5)
  bar:1871 at: 906 fontsize:S text: 906 shift:(-10,5)
  bar:1881 at: 1066 fontsize:S text: 1.066 shift:(-10,5)
  bar:1901 at: 1709 fontsize:S text: 1.709 shift:(-10,5)
  bar:1911 at: 2163 fontsize:S text: 2.163 shift:(-10,5)
  bar:1921 at: 2117 fontsize:S text: 2.117 shift:(-10,5)
  bar:1931 at: 2461 fontsize:S text: 2.461 shift:(-10,5)
  bar:1936 at: 2534 fontsize:S text: 2.534 shift:(-10,5)
  bar:1951 at: 3579 fontsize:S text: 3.579 shift:(-10,5)
  bar:1961 at: 3548 fontsize:S text: 3.548 shift:(-10,5)
  bar:1971 at: 3686 fontsize:S text: 3.686 shift:(-10,5)
  bar:1981 at: 4010 fontsize:S text: 4.010 shift:(-10,5)
  bar:1991 at: 4771 fontsize:S text: 4.771 shift:(-10,5)
  bar:2001 at: 4739 fontsize:S text: 4.739 shift:(-10,5)
TextData=
  fontsize:S pos:(20,20)
  text:ISTAT-ի տվյալներով


## Համայնքի վարչակազմ
* Հեռախոս։ 0885 331204
* Էլեկտրական փոստ։ անհայտ է

## Ծանոթագրություններ

## Արտաքին հղումներ
* Национальный институт статистики 
* http://www.istat.it/english/ 

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Boeing 777-ի միջադեպ Կարիբյան ծովում

**Boeing 777-ի միջադեպ Կարիբյան ծովում**, միջադեպ, որը տեղի է ունեցել 2016 թվականի փետրվարի 10-ին։ Boeing 777-2Q8ER օդանավը, որը պատկանում էր Orenair ավիաընկերությանը, իրականացնում էր չվերթ Պունտա-Կանայից դեպի Մոսկվա։ Սակայն թռիչքից ընդամենը 15 րոպե հետո, երբ օդանավը գտնվում էր 6000 մետր բարձրության վրա, ինքնաթիռի ձախ շարժիչը հրդեհվում է։ Օդաչուները կարողանում են վթարային վայրէջք կատարել Պունտա-Կանա օդանավակայանում։ Օդանավում գտնվում էր 371 մարդ (351 ուղևոր և 20 անձնակազմի անդամներ)։ Միջադեպից ոչ ոք չի տուժել։ Անձնակազմի անդամները պարգևատրվել են։

## Ինքնաթիռ
Boeing 777-2Q8ER (գրանցման համարը VP-BHB) օդանավը արտադրվել է 2005 թվականին։ Առաջին չվերթը իրականացրել է նույն թվականի մայիսի 6-ին։ 2005 թվականի մայիսի 23-ին օդանավը հանձնվում է Air Austral ավիաընկերությանը։ 2012 թվականի հուլիսի 9-ին օդանավը գնվում է Orenair ռուսական ավիաընկերության կողմից։ Ինքնաթիռը ուներ երկու շարժիչ Pratt & Whitney PW4090 արտադրության։

## Անձնակազմի անդամներ
Ինքնաթիռի կազմը հետևյալն է`

* Ինքնաթիռի առաջին հրամանատար - 38 ամյա Կոնստանտին Յուրևիչ Փարիկոժա։ Շատ փորձառու օդաչու է։ Ավարտել է Ուլյանովսկի բարձրագույն քաղաքացիական ավիացիայի դպրոցը։ Աշխատում է Orenair ավիաընկերությունում 2009 թվականից։ Կառավարել է հետևյալ տեսակի ինքնաթիռները` Ան-24, Տու 154, Boeing 737-800 և Boeing 747: Օդում անցկացրել է ավելի քան 9450 ժամ։
* Ինքնաթիռի երկրորդ հրամանատար - 45 ամյա Իգոր Իվանովիչ Կրացով։ Փորձառու օդաչու է։ Աշխատում է Orenair ավիաընկերությունում 1991 թվականի հունիսից։  Կառավարել է հետևյալ տեսակի ինքնաթիռները` Ան-2, Տու 134, Տու 154 և Boeing 737: Օդում անցկացրել է ավելի քան 7710 ժամ։

## Ծանոթագրություններ

## Արտաքին հղումներ
* Տեղեկություններ Aviation Safety Network
* Flightradar24 

Կատեգորիա:Ավիավթարներ
Սթրայդ

**Սթրայդ** (, բառացի թարգմանությունը՝ «Հառլեմյան քայլք»), ջազ երաժշտության դաշնամուրային ոճ։ Զարգացել է ռեգթայմի հիմքի վրա, որին ժամանակի ընթացքում ավելացել են դասական դաշնամուրային երաժշտության տարրեր՝ արպեջո, գամմա և այլն։ Սթրայդը ձևավորվել է Առաջին համաշխարհային պատերազմի տարիներին, ԱՄՆ-ում, ավելի կոնկրետ՝ Հառլեմում և Մանհեթենում։

Ֆեթս Ուոլլեր, (1904–1943)|right|thumb

## Պատմություն
Պատերազմից առաջ դաշնամուրն իր առանձնահատուկ տեղն ուներ ամերիկյան գրեթե բոլոր ընտանիքեներում՝ թե՛ որպես կահույքի մաս, թե՛ որպես հաճելի մթնոլորտ ապահովող երաժշտական գործիք։ Դաշնամուր նվագելը լրացուցիչ հարգանք էր ապահովում. դաշնակահարները մեծ պահանջարկ ունեին գրեթե բոլոր նահանգներում։

Նույնիսկ ընտանեկան հասարակ հավաքույթների ժամանակ դաշնամուր նվագող ցանկացած հյուր ուշադրության կենտրոնում էր հայտնվում։ Դաշնամուրն, իհարկե, մեծ պահանջարկ ուներ նաև ռեստորաններում, կաբարեներում, փոքրիկ թատրոններում։ Քաղաքացիական ու Առաջին համաշխարհայինի միջև ընկած ժամանակահատվածում զարգանում է նաև երաժշտական այս գործիքի մեծ արդյունաբերություն՝ սկսվում է դաշնամուրների մեծաքանակ արտադրությունը, կազմակերպվում են վճարովի դասընթացներ և այլն։ Դաշնամուրի նման տարածվածությունը, բնականաբար, նպաստեց սթրայդի առաջացմանն ու զարգացմանը։

Այս ոճի ծագումը կապվում է այն հանգամանքի հետ, որ դաշնակահարները, որոնք ստիպված էին նվագել ամեն երեկո, պետք է փորձեին բազմազանություն մտցնել արդեն սովորական դարձած ռեգթայմի մեջ՝ դարձնելով այն ավելի ազդեցիկ ու թարմ։ Այդ կերպ, ժամանակի ընթացքում դաշնակահարները վերամշակման են ենթարկում իրենց ժամանակաշրջանի գրեթե բոլոր հայտնի ստեղծագործությունները՝ վերածելով դրանք ջազային կատարումների, թեպետ 1920-ական թվականներին նման փորձարկումների հետևանքով առաջացած ստեղծագործությունները դեռ դասվում էին ռեգթայմի շարքին։

## Տեխնիկա
Սթրայդն ունի քառահարված ռիթմ, որի առանձնահատկություններից է 1-ին և 3-րդ հարվածների ժամանակ միատոն բաս նոտաների, օկտավաների ու սեպտիմաների կիրառումը, իսկ 2-րդ և 4-րդ հարվածների ժամանակ՝ ակորդների կիրառումը։ Սթրայդ նվագելուց կատարողի ձախ ձեռքն ավելի մեծ կարևորություն է ստանում՝ ավելի ուժեղ շարժումներ իրականացնելով՝ կարծես քայլելով դաշնամուրի ստեղների վրայով (այստեղից էլ ոճի անվանումը)։ Ինչ վերաբերում է աջ ձեռքին, ապա այն իր վրա է վերցնում գլխավոր մեղեդու հնչողությունը, երբեմն նաև կոնտրապունկտերի կատարումը, այնինչ ձախն, ինչպես նշվեց, պահում է երաժշտության ռիթմը։

Ի տարբերություն վաղ «սենթ-լուիսյան» կոչվող սթրայդի, որոշակի զարգացում ապրած սթրայդի տեմպն ավելի արագ էր, չնայած դանդաղ սթրայդը, բնականաբար, ամբողջովին դուրս չէր եկել գործածությունից։

Սթրայդի ամենահայտնի կատարողներից են՝ Լաքի Ռոբերթսը, Ջեյմս Ջոնսոնը և Ֆեթս Ուոլլերը, Արտ Թեյթումը, Դոնալդ Լամբերտը, Դիք Հայմենը, Դյուկ Էլինգթոնը և շատ ուրիշներ։

## Արտաքին հղումներ
* Original recordings of James P. Johnson online at the Library of Congress National Jukebox
* Stride Piano on BlueBlackJazz
* Dick Hyman Explaining Stride (YouTube)
* Dick Hyman Illustrating Ragtime to Stride Piano (YouTube)
* Thomas Fats Waller website. A tribute to the King of Stride Piano

## Ծանոթագրություններ

Կատեգորիա:Երաժշտական ոճեր
Կատեգորիա:Երաժշտություն ըստ ժանրերի